Meisie vermis ná man glo ma wou verkrag | Maroela Media
Die verdagte in die saak. Foto: Verskaf
Die polisie het die soektog na 'n vermiste tweejarige meisie in Delportshoop in die Noord-Kaap uitgebrei nadat klere, wat vermoedelik aan die meisie behoort, in 'n veld gevind is.
Die gemeenskap het saam met lede van verskeie eenhede van die polisie, insluitend die honde- en soek-en-reddingseenheid, na die meisie wat sedert Saterdag vermis word, gesoek.
Volgens kapt. Olebogeng Tawana, woordvoerder van die polisie, word die meisie vermis nadat 'n man, in sy 30's, Saterdagaand by die meisie en haar ma se huis ingebreek het terwyl hulle geslaap het.
Die verdagte het glo gedreig om die ma te vermoor waarna hy haar probeer verkrag het. "'n Struweling het tussen die ma en die verdagte uitgebreek en die verdagte kon daarin slaag om los te breek. Dit word vermoed dat die verdagte die vrou se kind gegryp het voor hy op die vlug geslaan het."
'n Soektog na die meisie is van stapel gestuur waarna klere, wat vermoedelik aan die meisie behoort, in 'n veld daar naby gevind is.
Die polisie het 'n uitgebreide soektog na die seuntjie van stapel gestuur. Foto: Verskaf
Daar is egter nog geen teken van die meisie nie. Die dorp lê langs die Vaalrivier.
Die verdagte het intussen gister vlugtig in die Barkly-Wes-landdroshof verskyn op vier aanklagte, insluitend poging tot verkragting, huisbraak en ontvoering. Hy bly in polisie-aanhouding en sal na verwagting vandag weer in die hof verskyn om vir regsverteenwoordiging aansoek te doen.
Die soektog na die meisie duur voort.
Gemeenskapslede help ook met die soektog na die seuntjie. Foto: Verskaf
Delportshoop In die nuus Noord-Kaap
Die arme verdagte kon daarin slaag om los te breek van die vrou se greep shame die arme verkragter
Here, ek bid dat die kindjie spoedig veilig gevind sal word.
Ek het n vermoede toe hy dit nie reg kry om die ma te verkrag nie, hy die seuntjie gaan verkrag het en dood gemaak het. Hoop en bid ek is verkeerd.
Ondervra of gebruik taktiek teen hom totdat hy praat en se waar die Seuntjie is. Die kind gaan nie oorleef in die koue weer nie. Nou sit hy warm en beskermend in die selle terwyl die Kindtjie of dood of daarbuite verkluim.
Sterkte aan die Mamma.
Die kindjie leef seker nie meer nie Ih !
Bring terug die doodstraf of lewer hulle uit aan die gemeenskappe! Ons is gatvol om vir misdadigers in tronke te sorg!hulle is onrehabiliteerbaar!